CELEX: 62010CN0361
Language: sk
Date: 2010-07-19 00:00:00
Title: Vec C-361/10: Návrh na začatie prejudiciálneho konania, ktorý podal Conseil d’État (Belgicko) 19. júla 2010 — Scrl Intercommunale Intermosane, ASBL Fédération de l’industrie et du gaz (Synergrid)/Belgicko

9.10.2010   
            
            
               SK
            
            
               Úradný vestník Európskej únie
            
            
               C 274/11
            
         Návrh na začatie prejudiciálneho konania, ktorý podal Conseil d’État (Belgicko) 19. júla 2010 — Scrl Intercommunale Intermosane, ASBL Fédération de l’industrie et du gaz (Synergrid)/Belgicko
   (Vec C-361/10)
   ()
   2010/C 274/15
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Conseil d État
   
      Účastníci konania pred vnútroštátnym súdom
   
   
      Žalobcovia: Scrl Intercommunale Intermosane, ASBL Fédération de l’industrie et du gaz (Synergrid)
   
      Žalovaný: Belgicko
   
      Prejudiciálne otázky
   
   
               1.
            
            
               Predstavujú vnútroštátne normy, ako sú články 8 až 13 napadnutého kráľovského dekrétu z 2. júna 2008 o minimálnych bezpečnostných požiadavkách na niektoré staré elektrické inštalácie na pracoviskách, ktoré stanovujú požiadavky týkajúce sa realizácie elektrických inštalácií, konštrukcie elektrického materiálu a ochrany spojenej s týmto materiálom na zabezpečenie ochrany pracovníkov, technické predpisy v zmysle článku 1 bodu 11 smernice Európskeho parlamentu a Rady 98/34/ES z 22. júna 1998, ktorou sa stanovuje postup pri poskytovaní informácií v oblasti technických noriem a predpisov (1), ako aj pravidiel vzťahujúcich sa na služby informačnej spoločnosti, ktorých návrhy sa musia oznamovať v súlade s článkom 8 ods. 1 prvým pododsekom tejto smernice?
            
         
               2.
            
            
               Sú vnútroštátne normy, ako sú články 8 až 13 citovaného kráľovského dekrétu z 2. júna 2008, opatreniami, ktoré považujú členské štáty za potrebné prijať na ochranu osôb, najmä pracovníkov, ktorí výrobky používajú, ktoré nemajú na výrobky vplyv, v zmysle článku 1 in fine citovanej smernice 98/34/ES?
            
         
      (1)  Ú. v. ES L 204, s. 37; Mim. vyd. 13/020, s. 337.